**Martfű Város Polgármesterétől**

5435 Martfű, Szent István tér 1.

Telefon: 56/450-222; Fax: 56/450-186

E-mail:titkarsag@ph.martfu.hu

**ELŐTERJESZTÉS**

gyógyhellyé nyilvánítás kezdeményezésére

Martfű Város Önkormányzata Képviselő-testületének

2015. április 30-ai ülésére

Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő Testület!

Tomasovszky László a martfűi Termal SPA vezetője írásban keresett meg a város vagy annak egy része gyógyhellyé minősítésének lehetőségével.

Levele, valamint a természetes gyógytényezőkről szóló 74/1999.(XII. 25.) EüM rendelet idevonatkozó része előterjesztésem mellékletét képezi.

A levelet követően április 15-én személyes egyeztetésen áttekintettük a lehetséges megoldásokat.

A rendelet ismeretében nincs akadálya a gyógyhellyé nyilvánítás kezdeményezésének, melyről az önkormányzat Képviselő testületének kell döntést hoznia.

A gyógyhely lehatárolása a rendezési terv készítése során kerül meghatározásra.

Kérem előterjesztésem megtárgyalását és az alábbi határozati javaslat elfogadását.

Határozati javaslat:

Martfű Város Önkormányzata Képviselő-testületének

……./2015. (…….) határozata

gyógyhellyé nyilvánítás kezdeményezéséről

Martfű Város Önkormányzata Képviselő-testülete megtárgyalta a gyógyhellyé nyilvánítás kezdeményezésére vonatkozó előterjesztést és az alábbiak szerint döntött:

A képviselő-testület a városnak a gyógyfürdő környezetében lévő területekre vonatkozó gyógyhellyé nyilvánítási eljárás megindításával egyetért.

Erről értesülnek:

1. Jász-Nagykun-Szolnok Megyei Kormányhivatal
2. Tomasovszky László
3. Valamennyi képviselő helyben
4. Irattár

Martfű, 2015. április 21.

dr. Papp Antal

polgármester

Látta: Szász Éva

jegyző